als_Latn dik_Latn sag_Latn
Prishtinë, 13 shkurt 2015 - Që nga 15 janari furnizimi me barna në Institutin Onkologjik ka rënë ndjeshëm.
Me shumë vështirësi po i sigurojnë edhe vetë pacientët, pasi disa ilaçe nuk po gjenden në tregun tonë e disa të tjera kanë çmim të shumëfishuar.
“Ne e kemi listën mirëpo ajo nuk është as e përafërt me atë që na duhet dhe kërkojmë. Fatkeqësisht pacientët po i sigurojnë vet, ne mundohemi me çdo kusht që ato që i kemi t’i shpenzojmë në mënyrë të drejtë mirëpo janë disa raste që nuk mund të presin”, ka theksuar Ekrem Hyseni, drejtor i institutit onkologjik.
Ministri i Shëndetësisë, Imet Rrahmani, gjatë seancës së sotme në Kuvendin e Kosovës, ka thënë se në Kosovë nuk ka ofertues për disa lloje të citostatikëve, të cilët janë në listën esenciale.
“Lista esenciale ka rreth 60 citostatikë, mirëpo për 10 prej tyre nuk ka ofertues në Kosovë dhe jemi duke e shqyrtuar zgjidhjen e kësaj situate, dhe jo të gjithë citostatikët janë në listën esenciale, ka edhe disa prej tyre që duhet futur në këtë listë çmimi i të cilëve është rreth 2 milionë. Po ashtu këtu ka ndikuar edhe bartja e fondit për citostatik nga ministria e shëndetësisë tek ShSKUK-ja”, ka theksuar ministri Rrahmani.
Për 24 citostatikë, Ministria e Shëndetësisë ka kontrata valide, ndërsa për 11 të tjerë është në procedurë e sipër. Onkologët thonë se për furnizim të kënaqshëm kërkohen 9 milionë euro për një vit, ndërsa Ministria e Shëndetësisë për këtë vit ka ndarë 4 milionë e 760 mijë euro. /rtk/
als_Latn als_Latn als_Latn als_Latn als_Latn als_Latn